After Fab India Case Showroom Operators Alert In Jammu - जम्मू में फैब इंडिया को हो रहा भारी नुकसान - Amar Ujala Hindi News
Hindi News › Jammu and Kashmir › Jammu › after Fab India case showroom operators alert in jammu
{"_id":"1801dfd73011b6eb108bbd493d4169a4","slug":"after-fab-india-case-showroom-operators-alert-in-jammu-hindi-news","type":"feature-story","status":"publish","title_hn":"\u091c\u092e\u094d\u092e\u0942 \u092e\u0947\u0902 \u092b\u0948\u092c \u0907\u0902\u0921\u093f\u092f\u093e \u0915\u094b \u0939\u094b \u0930\u0939\u093e \u092d\u093e\u0930\u0940 \u0928\u0941\u0915\u0938\u093e\u0928","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
जम्मू में फैब इंडिया को हो रहा भारी नुकसान
Sandeep Tomar Updated Tue, 07 Apr 2015 02:40 AM IST
मेट्रो शहरों के फैब इंडिया के शोरूम में हुए सीसीटीवी कैमरे कांड के बाद की स्थिति का असर मंदिरों के शहर जम्मू में भी देखने को मिल रहा है। शहर और आस पास के इलाकों में स्थित छोटे बड़े शोरूम और माल में स्थित स्टोर के संचालक बहुत ही सचेत हो गये हैं।
शोरूम में आने वाले अपने ग्राहकों को पूरी तरह से सुरक्षा भरा माहौल देने के लिए अपनी तरफ से पूरा प्रयास करने में लगे हैं। दूसरी ओर शापिंग करने आने वाली महिलाएं शोरूम के ब्रांड या स्टेंडर्ड को देखने के बजाय अपनी सुरक्षा को पहली प्राथमिकता दे रही हैं।
गांधी नगर के लास्ट मोड़ के पास स्थित फैब इंडिया शोरूम की जनरल मैनेजर शिवानी भट्ट ने कहा कि एक दो व्यक्तियों की गलत हरकत की वजह से ब्रांड को खामियाजा भुगतना पड़ रहा है।
उन्होंने बताया कि सामान और अन्य चीजों की सुरक्षा को ध्यान में रखते हुए आउटलेट के परिसर में कैमरे लगाये गये हैं लेकिन ट्रायल रूम के पास या अंदर नहीं लगाया गया है।
उन्होंने बताया कि वह अपने शोरूम में आने वाली महिला ग्राहकों को हर तरह की सुरक्षा और हर संभव सुविधा मुहैया करवाने का प्रयास कर रहे हैं।
गांधी नगर स्थित मोनालिसा शोरूम के फ्लोर मैनेजर राजिंद्र वजीर ने बताया कि गोवा और मुंबई शोरूम प्रकरण के बाद से वह काफी सतर्क हो गये हैं। उन्होंने बताया कि सुबह शोरूम को खोलने के बाद शोरूम के सभी कर्मचारियों के साथ बैठक करवायी जा रही है कि ग्राहकों की सुरक्षा और विश्वास को ध्यान में रखते हुए अच्छी सेवाएं दी जा सके हैं।
उन्होंने बताया कि वह खुद भी शोरूम में लगाये गये कैमरों का निरीक्षण करते हैं। इसके साथ ही ट्रायल रूम की भी जांच पड़ताल की जा रही है। इसके साथ ही रघुनाथ बाजार स्थित मोनालिसा आउटलेट के मैनेजर विकास शर्मा ने बताया कि शोरूम में आने वाले ग्राहकों के साथ धोखा न हो इसके लिए वह उन्हें खुद से ट्रायल रूम की जांच करके विश्वास दिलाने का प्रयास कर रहे हैं।
शापिंग के लिए आयी सैनिक कालोनी की सपना संबयाल ने कहा कि फैब इंडिया प्रकरण के बाद से वह ट्रायल रूम के इस्तेमाल करने से परहेज ही कर रही हैं। वहीं गांधी नगर की सपना गुप्ता ने कहा कि इस प्रकरण के बाद से प्रशासन और पुलिस को ठोस कदम उठाने चाहिए। उन्होंने कहा कि उपभोक्ताओं की जरूरतों को देखते हुए प्रशासन और पुलिस को कमेटी का गठन कर शोरूम में जांच पड़ताल की प्रक्रिया बनायी जानी चाहिए।
ट्रायल रूम में जाने से परहेज
सेना के HQ में मिला GOC की बहन का शव
वरना पाकिस्तान पहुंच जाती नाव, पढ़ें खबर
jammu fab india cctv